CELEX: 62022TN0161
Language: ga
Date: 2022-03-25 00:00:00
Title: Cás T-161/22: Caingean arna tabhairt an 25 Márta 2022 – Ortega Montero v an Pharlaimint

16.5.2022   
            
            
               GA
            
            
               Iris Oifigiúil an Aontais Eorpaigh
            
            
               C 198/46
            
         
      Caingean arna tabhairt an 25 Márta 2022 – Ortega Montero v an Pharlaimint
      (Cás T-161/22)
      (2022/C 198/90)
      Teanga an cháis: an Fhraincis
      
         Páirtithe
      
      
         Iarratasóir: Maria Del Carmen Ortega Montero (An Bhruiséil, an Bheilg) (ionadaí: N. de Montigny, Dlíodóir)
      
         Cosantóir: Parlaimint na hEorpa
      
         An t-ordú atá á lorg
      
      Iarrann an t-iarratasóir ar an gCúirt Ghinearálta:
      
                  —
               
               
                  an cinneadh an 20 Bealtaine 2021 a neamhniú, sa mhéid a diúltaíodh iarratais a bhí leagtha amach i litir ó dhlíodóir an iarratasóra an 19 Eanáir 2021 ag lorg go ndéanfaí an leasú a rinneadh ar rialacha nós imeachta an Choiste Foirne arna nglacadh an 10 Samhain 2020 a neamhniú, mar aon leis an vótáil agus cinntí a glacadh ar bhonn an leagain nua sin de na rialacha;
               
            
                  —
               
               
                  an cinneadh an 21 Nollaig 2021 a neamhniú, a mhéid gur diúltaíodh gearán an iarratasóra arna taisceadh leis an 18 Lúnasa 2021 in aghaidh an chinnidh lena ndiúltaíodh a hiarratais a rinneadh i litir an 19 Eanáir 2021;
               
            
                  —
               
               
                  na forálacha nua de Rialacha Nós Imeachta 2020 a neamhniú agus go sonrach an leasú a rinneadh ar Airteagal 22 arna ghlacadh an 10 Samhain 2020;
               
            
                  —
               
               
                  an vótáil a rinneadh trí nós imeachta i scríbhinn arna ghlacadh de bhun Airteagal 22 nua de na Rialacha Nós Imeachta 2020 a neamhniú agus na cinntí go léir a eascraíodh as, chomh maith le toradh an toghcháin is deanaí;
               
            
                  —
               
               
                  an t-ordú don chosantóir na costais a íoc.
               
            
         Saincheisteanna dlí agus príomhargóintí
      
      Mar thaca leis an gcaingean, ardaíonn an t-iarratasóir trí shaincheist dlí.
      
                  1.
               
               
                  Leis an gcéad saincheist dlí, líomhnaítear go raibh neamhdhleathacht ar leasú do Rialacha Nós Imeachta 2020 agus dáta a ghlactha maidin 10 Samhain 2020, ar an bhforas, ar an gcéad dul síos, gur sháraigh an leasú sin ratio legis Airteagal 21 de na Rialacha Nós Imeachta agus na prionsabail dhaonlathacha a chosnaítear ann, agus ar an dara dul síos, níor comhlíonadh Airteagal 22 dáta a ghlactha agus a chur i bhfeidhm agus ar deireadh, go raibh soiléireacht dhlíthiúil in easnamh sna téacsanna arna nglacadh.
               
            
                  2.
               
               
                  Leis an dara saincheist dlí, líomhnaítear go raibh neamhdhleathacht (ratione temporis) ar an vótáil an 10 Samhain 2020 ar bhonn Riail 22 nua de na Rialacha Nós Imeachta, arna reáchtáladh sular tháinig sé i bhfeidhm.
               
            
                  3.
               
               
                  Leis an triú saincheist dlí, líomhnaítear go raibh neamhdhleathacht ar teacht i bhfeidhm an nós imeachta i scríbhinn a leanadh maidir leis an vótáil do choistí comhairleacha agus idirinstitiúideacha, agus toscaireachtaí a bhí le cur i bhfeidhm tráthnóna an 10 Samhain 2020.